La Liceul "Ion Creangă" din Bălți, unde e coleg de clasă cu Valeriu Gafencu, Coșeriu se dovedește un elev cîrcotaș, dornic de polemici pe teme culturale, din încleștarea cărora iese mereu învingător, pentru ca după refugiul la Iași din 1940, după ocuparea Basarabiei de ruși, studentul în anul I la Litere și Drept să atragă atenția lui Călinescu, care îl încondeiază în Istoria literaturii române de la origini pînă în prezent drept "preatînărul basarabean Eugen Coșeriu, turbulent, dar lesne orientabil în toate ramurile culturii".